hgy fürkészdarázs életéből. Sá 



Jalták meg, sőt cg\ arabsról mondják, hogy véletlenül 

 termiták fészkére dőlt le alvásra és mikorra felébredt, ruhájától 

 teljesen megfosztva látta magát. 



Mostanában, midőn a trópusok minden vidékét gyarmatosí- 

 tani igyekeznek az európaiak, fontos lenne a termiták kiirtása, a 

 mi teljesen lehetetlen, még egy fészek lakóit sem lehet tökéletesen 

 kiirtani. De lehet számukat tetetemesen csökkenteni, hogyha fész- 

 kük felét letörve, abba 10 — 15 gramm chloroformot vagy szén- 

 kéneget, vagy 3 Q /o-os petróleum vagy benzinoldatot beleöntünk : 

 ettől a bentlevők elpusztulnak. 



Ezen rovarok támadásai ellen való védekezésül igen előnyös 

 lenne a trópusok lakóira nézve, hogyha lehetőleg kerülnék a fa 

 alkalmazását, úgy építkezéseknél, mint értékpapírok, levéltárak 

 könyvek, posztó és bőrtárak, növény- és állat-gyűjtemények meg- 

 őrzésére szolgáló szekrények és dobozok készíttetésénél. Aszta- 

 lokra és egyéb bútorokra talán lehet ugyan fát használni, hogy 

 ha meggyőződtek arról, hogy annak belsejében már eleve nincsen 

 termita, vagy ha az egész felületet alul és fölül vastag firnisz ré- 

 teggel bevonják. Hogyha ezeket az óvóintézkedéseket, kivált új ház 

 építésénél elmulasztják, mindig abban a veszedelemben forognak, 

 hogy akkor, amikor legkevésbbé várnák, összedől fejük fölött a 

 ház, vagy eltűnnek értékpapírjaik s egyéb becses tárgyaik, 

 mert a termita képes a legcsekélyebb résen behatolni és befész- 

 keli magát mindenütt, a hol valami rágni valót és fészekre alkal- 

 mas helyet talál. 



Egy fürkészdarázs életéből. 



Irta Lósy József. 

 II. 



Ideje már ezek elbeszélése után, hogy a sok kusza ide-oda 

 menés és jövésből végre kimutassam azt, ami megfigyelésemnek 

 új eredménye. Észrevettem, hogy a kis darázs azt a hernyót 

 választja ki, a melyet le tud győzni. A fürgét, az elevenjét, a 

 gyors mozgásút nem bánija, csak a nyavalyást. Ezt mielőtt peté- 

 jét belerakná, megbénítja és csak miután a hernyó megdermedt, 

 szúrja bele a tojócsövet. A nagyobb fiirkészekről tudjuk, hogy 

 hasonló eljárással élnek, de a Pteromalus-ról nem tudom, fel van-e 

 ez már jegyezve. 



